Si empieces per defender quhai una auténtica mitoloxía asturiana podríes llegar a la peligrosa conclusión de questa mitoloxía, xuntu con otros elementos, forma parte duna supuesta cultura  asturiana. El siguiente pasu diba ser defender esta cultura o peor inclusive, arguyecese della. Esa cadena de razonamientos, nAsturies, paez-y peligrosa a muncha xente: lamor a la cultura del país paez-yos un síntoma del virus nacionalista y aína empéñense nalministrate les sos vacunes.Te dicen que yes un aldeanu, un pueblerín empacháu de señardá bucólica. Dicen, cayendo en contradicción, que los únicos comenenciudos nel folclor somoslos urbanites universitarios; que falsiamos y retorcemos los  cenciellos cantares del pueblu pafaelos a la nuesaideoloxía, forxando artificialmente una cultura asturiana de la nuesa invención. Dicen que tamos encegolaos col nuesu embelicu, y que nun somos a entender quel mundu nun se termina en Payares.¿Encegolaos? Sía. Reconozo que la tema desti llibru ye la mitoloxía asturiana y non la finesa, por casu, porque yo soi asturianu ya non finlandés. Reconozo que mestelaba que lheriedu del paganismu pudiera tar al algame de la manu, arrodiándome perdayures ensin dame  cuenta: na llingua de los mios padres, nel nome de los llugares que conozo dende neñu, en supersticiones que seique practicara yo mesmu. El misteriu amosábase ante mi, desafiante y tentador. ¿Cómo aguantase? Dicen que pasamos el día zarraos nel nuesu furacu pero, ¿Acasu esti llibru nun tresvierte exemplos tomaos de too el mundu? Dende Swazilandia hasta Éfeso, dende Prusia hasta Portugal, ¿Nun salté toles fronteres buscando respuestes?